- Astrodienst Guest user u1355401861
29-Mar-2017, 11:45 UT/GMT RaptorDB - the Key Value Store - CodeProject 11,178,984 members (74,539 online)
Last Visit: 31-Dec-99 19:00 Last Update: 26-Jan-15 15:07Refresh1234567891011 Next » Ouers woedend ná dogter se grusame beserings by laerskool in Germiston
JY LEES NOU Ouers woedend ná dogter se grusame beserings by laerskool in Germiston
’n Gr.2-leerder se ouers is woedend nadat hul dogter met ’n skokkende wond aan die regterkant van haar gesig by die huis aangekom het.
’n Gr.2-leerder se ouers is woedend nadat hul dogter met ’n skokkende wond aan die regterkant van haar gesig by die huis aangekom het. Jennifer* se ouma, wat haar gewoonlik by die skool gaan haal, is gebel en gevra om die agtjarige dogtertjie om 12:40, kort voor die einde van die skooldag, te kom haal. Sy het geval en haar gesig beseer, het die skool laat weet. By die huis het Jennifer egter vir haar ouma ’n ander storie vertel. ’n Ander dogtertjie in graad 2 het haar “gepootjie” en sy het toe teen ’n paal geval. “Haar hele gesig was geswel en besmet.”
"Haar gesig was geswel en besmet"
Haar ma, Bianca, was so geskok toe sy by die huis kom dat sy Jennifer dadelik dokter toe geneem het. “Dit het gelyk of die skool nie eens die wond skoongemaak het nie,” het Bianca aan Huisgenoot vertel. “Toe ons die volgende dag die gaas verwyder, was dit pikswart en haar gesig was geswel en besmet.”
Gelukkig is niks gebreek of gekraak nie, maar die dokter het vir haar medikasie vir pyn en inflammasie gegee en rome om aan die seerplek te smeer. Hy’t aangeraai dat sy Jennifer na ’n oogdokter neem om haar oog te ondersoek.
Die meisie wat haar gepootjie het, is glo deel van ’n groep meisies wat haar al “die hele jaar lank” afknou, sê Bianca.
“Hulle vat haar middagete, haal die koekies uit haar sak en noem haar name. Jennifer se pa is Italiaans en sy het dus donker hare op haar lyf en hulle terg haar daaroor. Hulle noem haar ‘leeu’.”
Anna* en haar man, Rob*, het ’n afspraak die volgende dag met die hoof probeer maak, maar moes hoor sy is te besig om hulle te sien. Hulle is toe uiteindelik toegelaat om die onderhoof te gaan sien.
“Sy was nie baie behulpsaam nie. As ons 10 minute met haar deurgebring het, was dit baie.”
Die onderhoof het vir haar ingelig Jennifer is na ’n ander klas geskuif en dat die betrokke meisies aangesê is om “weg te bly van haar”.
Die meisie wat Jennifer gepootjie het se ouers sou nie ingelig word nie, vertel Bianca.
“En nou hoor ons die onderwysers by die skool probeer die storie verander. Hulle sê nou Jennifer het oor haar waterbottel geval!”
Alex hou vol hy wil met die skoolhoof hieroor ontmoet.
“Ek gaan die hoof konfronteer oor die storie. Ek gee nie om of ek my klere moet verkwansel om vir ’n prokureur te betaal nie. Ek gaan nie net stilweg verdwyn en dit onder die mat laat vee nie.”
Die hoof het nog nie kommentaar op Huisgenoot se versoek gelewer nie, maar het gister aan Maroela Media gesê sy sal slegs kommentaar deur die Gautengse departement van onderwys lewer.
Phumla Sekhonya, woordvoerder van die departement, het aan Maroela Media gesê daar is ’n navraag oor die voorval aan die skool gerig en dat die departement terugvoer sal gee sodat hulle ’n antwoord gekry het.
Alex het bygevoeg: “Die ironie is dat daar plakkate teen afknouery op die mure in die ontvangsarea van die kantoor geplak is. Wat ’n grap.”